
[bookmark: _Toc228280403]Izmantotie saīsinājumi	
BAP – biotopa aizsardzības plāns
Biotopu direktīva – Eiropas Padomes 1992. gada 21. maija direktīva 92/43/EEK par dabisko dzīvotņu, savvaļas faunas un floras aizsardzību
Dabas atjaunošanas regula – Eiropas Parlamenta un Padomes regula (ES) 2024/1991 (2024. gada 24. jūnijs) par dabas atjaunošanu un ar ko groza regulu (ES) 2022/869 (Dokuments attiecas uz EEZ) 
DAP – Dabas aizsardzības pārvalde
DDPS OZOLS – dabas datu pārvaldības sistēma “Ozols”
DL – dabas liegums
ES – Eiropas Savienība
ĪADT – īpaši aizsargājamā dabas teritorija
Natura 2000 – Eiropas nozīmes aizsargājamo dabas teritoriju tīkls Natura 2000
UBAP – upju baseinu apgabalu (sauszemes un jūras teritorija, ko veido vienas upes vai vairāku blakus esošu upju baseini, kā arī ar tiem saistītie pazemes ūdeņi un piekrastes ūdeņi; Latvijā ir izdalīti četri upju baseinu apgabali – Ventas, Gaujas, Daugavas un Lielupes) apsaimniekošanas plāni  
ŪO – ūdensobjekts – nodalīts un nozīmīgs virszemes ūdens hidrogrāfiskā tīkla elements: ūdenstece (upe, strauts, kanāls vai to daļa), ūdenstilpe (ezers, dīķis, ūdenskrātuve vai to daļa), kā arī pārejas ūdeņi vai piekrastes ūdeņu posms. 
ŪSD – Ūdens struktūrdirektīva – Eiropas Parlamenta un Padomes Direktīva 2000/60/EK, ar ko izveido sistēmu Kopienas rīcībai ūdens resursu politikas jomā. 
VARAM - Viedās administrācijas un reģionālās attīstības ministrija
[bookmark: _Toc228280404]Terminu skaidrojums
[bookmark: _Toc188032407]Aizsardzības mērķis – jēdziens attiecināms uz kvantitatīvu mērķa vērtību, kas noteikta biotopa saglabāšanai Natura 2000 teritorijas vai valsts līmenī un kas ir jāsasniedz, lai biotopa aizsardzības statuss būtu labvēlīgs. Tas ietver trīs parametrus: platība, kvalitāte, areāls. Termins “aizsardzības mērķis” Biotopu direktīvā nav definēts.
Biotopa kvalitāte – noteiktu apstākļu kopums, kas raksturo konkrētā biotopa stāvokli. Biotopa kvalitāti raksturo indikatori noteiktās kvantitatīvi vai kvalitatīvi raksturojamās robežās. Šajā darbā biotopa kvalitātes izteikšanai lietotas četras klases: izcila, laba, nepietiekama un slikta. 
Biotops  – dabiskas vai daļēji dabiskas izcelsmes sauszemes vai ūdens teritorija, ko raksturo noteiktas ģeogrāfiskas, abiotiskas un biotiskas pazīmes. 
Ekosistēma – biosfēras funkcionāla vienība, ko veido noteiktā teritorijā mītošie dzīvie organismi (biocenoze jeb sugu sabiedrība) un nedzīvā (abiotiskā) vide (augsne, mikroklimats, hidroloģiskie apstākļi u.c.) un kam raksturīga enerģijas plūsma un vielu aprite. 
ES nozīmes biotopi – Eiropas Kopienā nozīmīgi dabisko dzīvotņu veidi, kam draud izzušana dabiskās izplatības areālā vai ir mazs dabiskās izplatības areāls to izplatības samazināšanās dēļ un kuru aizsardzībai jānosaka īpaši aizsargājamas dabas teritorijas. ES nozīmes biotopi minēti Biotopu direktīvas I pielikumā, kur katru biotopu veidu apzīmē kods.
Labvēlīgs aizsardzības statuss biotopam ir tad, ja biotopa dabiskais izplatības areāls un platības, kur tas atrodams, ir stabilas vai paplašinās; biotopam ir tam raksturīgās struktūras un funkcijas, kas nepieciešamas biotopa ilgtermiņa pastāvēšanai, un paredzams, ka tās pastāvēs tuvākajā nākotnē, kā arī ir nodrošināta labvēlīga biotopam raksturīgo sugu aizsardzība.


[bookmark: _Toc228280405]Ievads
Distrofu ezeru biotopa aizsardzības plāns (turpmāk – BAP) izstrādāts Eiropas Komisijas (turpmāk – EK) LIFE programmas finansētā integrētā projekta “Natura 2000 aizsargājamo teritoriju pārvaldības un apsaimniekošanas optimizācija” C.1 aktivitātes "Eiropas Savienības nozīmes biotopu aizsardzības plānu izstrāde un aktualizēšana" ietvaros. BAP izstrādāts 12 gadu laikposmam no 2025.–2037. gadam. BAP mērķis ir sniegt ieteikumus Eiropas Padomes 1992. gada 21. maija direktīvas 92/43/EEK par dabisko dzīvotņu, savvaļas faunas un floras aizsardzību (turpmāk – Biotopu direktīva) I pielikumā iekļautā ES nozīmes biotopa – 3160 Distrofi ezeri saglabāšanai, apsaimniekošanai un atjaunošanai Latvijā. 
Atbilstoši Biotopu direktīvas 17. panta ziņojumam par 2019.–2024. gada periodu, biotopa 3160 Distrofi ezeri kopējais aizsardzības stāvoklis ir novērtēts kā nelabvēlīgs – nepietiekams (U1).
Ņemot vērā EK rekomendācijas par Eiropas Parlamenta un Padomes Direktīvas 2000/60/EK, ar ko izveido sistēmu Kopienas rīcībai ūdens resursu politikas jomā jeb Ūdens struktūrdirektīvas (turpmāk – ŪSD) un Biotopu direktīvas sasaisti, BAP izstrādāts, iekļaujot nepieciešamos priekšnosacījumus, lai nākotnē biotopu aizsardzības plāni un upju baseinu apgabalu apsaimniekošanas plāni (turpmāk – UBAP) būtu savstarpēji integrēti dokumenti.
[bookmark: _Hlk203746362]BAP galvenā mērķauditorija ir valsts pārvaldes darbinieki, kuriem ikdienā nepieciešams ieviest un pieņemt būtiskus lēmumus dabas aizsardzības jomā Latvijā. Plānā ietvertā informācija būs noderīga arī pašvaldību darbiniekiem, nevalstisko organizāciju un zinātnisko institūciju pārstāvjiem, apsaimniekotājiem, zemju īpašniekiem un visiem interesentiem, kuriem rūp Latvijas saldūdeņi.
BAP izmantojams biotopu apsaimniekošanas pasākumu plānošanai un īstenošanai, arī gatavojot  Biotopu direktīvas 17. panta ziņojumu. BAP izmantojams dabas aizsardzības plānu izstrādei un Dabas atjaunošanas regulas īstenošanai, lai noteiktu prioritārās teritorijas un prioritāros pasākumus, kā arī iezīmētu biotopu apsaimniekošanas un atjaunošanas pasākumiem nepieciešamo finansējumu. Šī BAP mērķis ir sniegt priekšlikumus distrofu ezeru saglabāšanai turpmākajos 12 gados.
BAP pasākumiem sociālekonomiskais izvērtējums nav veikts, jo dabas vērtību saglabāšana nodrošina būtisku ieguldījumu sabiedrības kopējā labumā, kura sociālā un ekoloģiskā nozīme nav tieši izmērāma ekonomiskās izmaksu–ieguvumu analīzes ietvaros.
[bookmark: _Toc228280406]1. Distrofi ezeri
Saldūdeņu biotopu grupa apvieno septiņus Latvijā sastopamus ES nozīmes aizsargājamos biotopus. Pieci no tiem ir ezeru biotopi, bet divi – saistīti ar upēm (Auniņš (red.), 2013).  
Šis BAP sevī ietver ES nozīmes biotopu 3160 Distrofi ezeri. 
[bookmark: _Toc228280407]1.1. Ekoloģiskais raksturojums
[bookmark: _Toc188032410]Kaut arī distrofi ezeri pieder pie stāvošu saldūdeņu biotopiem, tie ir ļoti atšķirīgi no eitrofiem un mezotrofiem ezeriem. Distrofi ezeri visbiežāk ir purvu ekoloģiskā kompleksa daļa, ar atšķirīgu raksturīgo sugu sastāvu un abiotiskajiem apstākļiem, kā arī nepieciešamo apsaimniekošanu to saglabāšanai – pamatā neiejaukšanos.  
Biotopam 3160 Distrofi ezeri atbilst dabiski ezeri ar ļoti nabadzīgu augāju, brūnu vai sarkanbrūnu ūdens krāsu un zemu pH (parasti 3-6), ko nosaka ūdenī esošās humusvielas (Eņģele, Sniedze – Kretalova, 2013). Ūdensaugu veģetācija skraja, sugām nabadzīga, vai arī tās nav (Urtāns, 2017). 
Biotopam 3160 variantus neizdala.  
[bookmark: _Toc228280408]1.2. Areāls, platība un kvalitāte
Distrofi ezeri ir Latvijā reti sastopams ezeru tips, kurš izplatīts visā valsts teritorijā atbilstoši augsto purvu izplatībai (Eņģele, Sniedze – Kretalova, 2013). Pēc aktuālās dabas datu pārvaldības sistēmas “Ozols” (turpmāk – DDPS OZOLS) informācijas 3160 biotopam Distrofi ezeri atbilst 513 ezeri ar kopējo platību 1908 ha (1. attēls). 
[image: A map of latvia with blue spots

AI-generated content may be incorrect.] 1. attēls. ES nozīmes biotopa 3160 izplatība 
 
Biotopam 3160 Distrofi ezeri atbilst tādi ezeri kā Murmastienes, Pieslaista, Tolkovas, Sokas, Ramatas Lielezers un Mazezers, Lielais un Mazais Pēterezers (2. attēls), Vabolas ezers, Vasarāja ezers, Kārtūžu ezers (3. attēls), Deguma ezers u.c. 

	[image: Attēla lejupielāde neizdevās.]
	[image: Notiek attēla ievietošana...]

	2. attēls. 3160 biotopam atbilstošais Mazais Pēterezers (L. Uzules foto) 

	3. attēls. 3160 biotopam atbilstošais Kārtūžu ezers  (L. Grīnbergas foto) 


Natura 2000 teritorijās atrodas lielākā daļa no biotopa aizņemtās platības – 76,1 %, savukārt ārpus Natura 2000 teritorijām – 23,9 % (1. tabula). Nozīmīgākās Natura 2000 teritorijas pēc biotopa 3160 aizņemtās platības ir Teiču dabas rezervāts, kurā biotops sastopams 430,35 ha un DL "Ziemeļu purvi",  kurā biotops sastopams 289,45 ha platībā. Tām seko Gaujas Nacionālais parks ar kopējo platību 117,54 ha, Ķemeru Nacionālais parks – 89,08 ha, dabas liegums (turpmāk – DL) “Orlovas (Ērgļu) purvs” – 78,53 ha un DL “Cenas Tīrelis” - 67,46 ha.
1. tabula. 3160 biotopa aizņemtā platība valstī hektāros un procentos
	Biotopa kods un nosaukums
	Platība valstī, ha
	Platība Natura 2000
	Platība ārpus Natura 2000

	
	
	ha
	%
	ha
	%

	3160 Distrofi ezeri
	1907,5 
	1451,4 
	76,1 
	456,1 
	23,9 


Vērtējot biotopu 3160 Distrofi ezeri pēc īpašumtiesību statusa – publisks (valsts un pašvaldība) un privāts (fiziska un juridiska persona), lielākā daļa jeb 93,6 % no biotopa 3160 platības atrodas publiskajā īpašumā un tikai 6,4 % - privātajā īpašumā. Arī vērtējot īpašumtiesību statusu Natura 2000 teritorijās, absolūti lielākā daļa platību – 98,4 % – atrodas publiskajā īpašumā, tikai 1,6 % atrodas privātajās zemēs (2. tabula). 
2. tabula. 3160 biotopa platību sadalījums ha un % pēc īpašumtiesību statusa
	Biotopa kods un nosaukums
	Valstī
	Natura 2000

	
	Publisks*, %
	Privāts**,
%
	Publisks*, %
	Privāts**, %

	3160 Distrofi ezeri
	93,6 
	6,4 
	98,4 
	1,6 


* publisks – valsts vai pašvaldības īpašumā
**privāts – fiziskas vai juridiskas personas īpašumā
Biotopa 3160 Distrofi ezeri izplatība ir 15 500 km2 (4. attēls), bet izplatības areāls ir 37 887 km2 (5. attēls), kas noteikts 10 x 10 km kvadrātu tīklā (koordinātu sistēma ETRS89-LAEA, ESPG:3035), izmantojot Biotopu direktīvas 17. panta ziņojuma Range tool (izmantojot gap distance 4). Biotops aizņem visu iespējamo areālu Latvijā. Biotopa izplatības areālu nosaka galvenokārt augsto purvu izplatība. Biotopa izplatība un areāls parāda, vai biotopa pastāvēšanu var uzskatīt par drošu pašreizējā situācijā un ilgākā laika periodā.
	[image: ]

	4. attēls. ES nozīmes biotopa 3160 Distrofi ezeri izplatība Latvijā 
	5. attēls. ES nozīmes biotopa 3160 Distrofi ezeri areāls Latvijā 


ES nozīmes biotopa 3160 Distrofi ezeri kvalitāte valstī kopumā ir redzama 6. attēlā. Izcilā kvalitātē ir 24,4 % no biotopu platības, labā kvalitātē – 50,5 %, bet nepietiekamā jeb vidējā kvalitātē – 10,3 %. Zema kvalitāte ir 4,5 % no biotopa platības. Nezināma kvalitāte ir 10,3 % no biotopa platības, jo šie ezeri ir noteikti kamerāli. 
[image: Attēls, kurā ir teksts, ekrānuzņēmums, diagramma, cipars

Mākslīgā intelekta ģenerēts saturs var būt nepareizs.]
6. attēls. ES nozīmes biotopa 3160  platība pēc kvalitātes klasēm valstī pēc procentuālā sadalījuma (01.08.2025)
Biotopa 3160 Distrofi ezeri platības procentuālais sadalījums pa kvalitātes klasēm Natura 2000 teritorijās redzams 7. attēlā. Izcilā kvalitātē ir 28,4 % no biotopa platības, labā kvalitātē – 47,7 %, nepietiekamā jeb vidējā kvalitātē – 6,2 %, zemā kvalitātē – 5,7 %, bet nezināmā – 12 %.
[image: Attēls, kurā ir teksts, ekrānuzņēmums, diagramma, cipars

Mākslīgā intelekta ģenerēts saturs var būt nepareizs.]
7. attēls. ES nozīmes biotopa 3160  platība pēc kvalitātes klasēm Natura 2000 teritorijās pēc procentuālā sadalījuma (01.08.2025)
Šī BAP kontekstā tiek izmantots biotopu dalījums vienībās – biotops/ūdensobjekts (turpmāk – ŪO), biotops/ezers vai biotops/ezeru grupa (1. pielikums "Kvalitātes un mērķu tabula"): 
· Ja ezers saskaņā ar ŪSD atbilst ŪO, tad mērķi ir noteikti ŪO; 
· Ja ezers neatbilst ŪO, mērķi tiek noteikti ezeram; 
· Ja ezeri ir nelielas platības un iekļaujas vienā augstā purva masīvā, tad tie ir apvienoti vienā grupā, un mērķi tiek noteikti ezeru grupai. 
Kopumā izdalītas 287 vienības (8. attēls). 
[image: ]
8. attēls. Izdalītās biotops/ŪO, biotops/ezers un biotops/ezeru grupa vienības Latvijā
Visa raksturojošā informācija par distrofiem ezeriem ir iekļauta 1. pielikumā "Distrofo ezeru kvalitātes un mērķu tabula", kas ir neatņemama BAP sastāvdaļa. 1. pielikumā pieejama informācija par ES nozīmes biotopiem, Natura 2000 teritorijām, ŪO, ietekmēm un apdraudējumiem, rīcībām, biotopu mērķiem, atjaunošanas pasākumiem Dabas atjaunošanas regulas kontekstā, biotopa platību, prioritātēm un rezultatīvajiem rādītājiem.
[bookmark: _Toc228280409]1.3. Mērķareāls un mērķplatība
Biotopa mērķi norāda konkrētas vajadzības – kas Latvijas līmenī ir jāsasniedz, jāuzlabo un kādā mērā, lai ES nozīmes biotops 3160 atbilstu labvēlīgam aizsardzības statusam. 
Visi mērķi tiek noteikti biotops/ezers, biotops/ŪO vai biotops/ezeru grupa vienībām (1. pielikums “Distrofo ezeru kvalitātes un mērķu tabula”). Jāatzīmē, ka noteiktie mērķi un apsaimniekošanas pasākumi nav statiski. Tie periodiski, vismaz reizi 12 gados būtu jāpārskata un jāaktualizē atbilstoši pēdējo gadu apsaimniekošanā paveiktajam. 
Mērķareāls ir vēlamais biotopa izplatības apgabals. ES nozīmes biotopam 3160 Distrofi ezeri mērķa areāls ir 37 887 km2 (3. tabula).
Mērķplatība ir tāda biotopa platība, kas jāsaglabā vai jāsasniedz, lai biotops teritorijā varētu ilgstoši saglabāties. Tā kā ES nozīmes stāvošu saldūdeņu biotopiem atbilst tikai dabiskas izcelsmes ezeri, stāvošu saldūdeņu biotopu platības palielināšana nav iespējama. Tādēļ visiem stāvošu saldūdeņu biotopiem mērķa platība ir vienāda ar esošo platību (CV). ES nozīmes biotopam 3160 Distrofi ezeri mērķa platība ir 1908 ha. Šim ES nozīmes biotopam nepieciešams saglabāt pašreizējo ES nozīmes biotopa platību, nepieļaujot biotopa kvalitātes samazināšanos un biotopa izzušanu (3. tabula). 
3. tabula. Biotopa pašreizējās platības un mērķplatības
	Biotopa kods un nosaukums
	Mērķplatība valstī, km2
	Pašreizējā platība valstī, km2
	Mērķplatība Natura 2000, km2
	Pašreizējā platība Natura 2000, km2

	3160 Distrofi ezeri
	19,08
	19,08
	14,51
	14,51


[bookmark: _Toc228280410]1.4. Mērķkvalitāte
Mērķkvalitāte ir standartizētā, aprakstošā veidā izteiktas biotopa “vajadzības”,  kas izriet no pašreizējās biotopa kvalitātes, ko, savukārt, ietekmē apdraudējumi, līdzšinējās saglabāšanas un apsaimniekošanas efektivitāte u. c. apstākļi.  Biotopa atbilstību labvēlīgam aizsardzības statusam (atbilst izcilai vai vismaz labai kvalitātei) vērtē pēc attiecīgam biotopam noteiktajiem kritērijiem (4. tabula).
4. tabula. Kritēriji biotopa 3160 Distrofi ezeri labvēlīgam aizsardzības statusam
	Kritērijs
	Mērvienība
	Mērķa vērtība
	Piezīmes

	Biotopam netipisku, ekspansīvu sugu sastopamība 
	%
	<5
	Phragmites australis vai citas eitrofiem ūdeņiem raksturīgas sugas ir sastopamas mazāk nekā 5 % no biotopa platības.

	Hidromorfoloģiskā slodze 
	Grāvju skaits
	<1
	Distrofi ezeri ir ļoti jutīgi pret jebkādām hidroloģiskā režīma izmaiņām to sateces baseinā. Īpaši negatīvi vērtējami grāvji, kas izrakti no distrofajiem ezeriem vai to tuvumā esošajiem purva kupoliem.  


Biotopa mērķa kvalitāte tika noteikta visām biotops/ezers, biotops/ŪO vai biotops/ezeru grupa vienībām, ņemot vērā pašreizējo biotopa kvalitāti (5. tabula). Tomēr jāņem vērā, ka BAP ir norādīti indikatīvi mērķi, taču ir nepieciešama detalizēta izpēte, lai noskaidrotu, vai biotopa 3160 Distrofi ezeri kvalitāti ir iespējams uzlabot un kādi ir tam nepieciešamie apsaimniekošanas pasākumi un finansiālie resursi.   
5. tabula. Pārskats par biotopa kvalitātes mērķiem un to satura skaidrojums 
	Kvalitātes mērķis
	Skaidrojums par kvalitātes mērķa saturu

	Mērķi (1) “Novērst nelabvēlīgas ietekmes” un (2) “Saglabāt pašreizējo platību un labu kvalitāti”  
	Abi mērķi piemēroti (atzīme “1”) visām biotops/ŪO, biotops/ezers vai biotops/ezeru grupa vienībām. Atbilstoši Natura 2000 datubāzes standarta datu formas vadlīnijām, šie abi ir minimālie visos gadījumos piemērojamie mērķi, tādēļ ir pārņemti arī uz mērķiem valsts līmenī. Praksē tas nozīmē nodrošināt ES nozīmes biotopa saglabāšanai optimālu aizsardzības režīmu ar pasīvu vai aktīvu apsaimniekošanu (neiejaukšanās vai kādas nepieciešamās rīcības).  

	Mērķis (3) “Uzlabot biotopa kvalitāti”  
	Mērķis piemērots (atzīme “1”), ja pašreizējā biotopa kvalitāte ir nepietiekama vai zema. 
Kvalitātes mērķa izpratnē “uzlabot” ietver visa veida biotopa kvalitātes uzlabošanas nepieciešamību (normatīvi, administratīvi, biotehniski pasākumi), tai skaitā teritorijas kategorijas vai zonējuma maiņa, pašreizējās apsaimniekošanas vai uzraudzības efektivitātes uzlabošana u. c.  


[bookmark: _Toc188032412]Biotopa kvalitātes uzlabošana nepieciešama 32 biotops/ezers, biotops/ŪO vai biotops/ezeru grupa vienībām. 
Ezeriem, kas atbilst ŪO, atsevišķi mērķi netiek definēti, jo visi ŪO ir ar labu vai izcilu ekoloģisko kvalitāti, kas nozīmē, ka tiem netiek uzstādīti kvalitātes mērķi.
[bookmark: _Toc228280411]2. Biotopa apdraudējumi
[bookmark: _Toc228280412]2.1. Ietekmes un draudi
Latvija kopā ar Somiju, Zviedriju, Igauniju un Lietuvu ietilpst Eiropas Boreālajā reģionā. Biotops 3160 Distrofi ezeri kopumā ir sastopams 22 ES dalībvalstīs. Labvēlīgs biotopa aizsardzības stāvoklis (FV) ir Stepju, Alpīnajā un Makronēzijas reģionā, nelabvēlīgs - nepietiekams (U1) – Kontinentālajā, Boreālajā un Panonijas reģionā, bet nelabvēlīgs – slikts (U2) – Atlantijas un Vidusjūras reģionā (EEA, bez dat.). 
Lielākā daļa apdraudošo faktoru ir līdzīgi visiem saldūdeņu biotopiem, tie saistīti ar hidromorfoloģiskajām pārmaiņām un eitrofikāciju (Auniņš (red.), 2013).  
Atbilstoši Biotopu direktīvas 17. panta ziņojumam par 2019.–2024. gada periodu, biotopa 3160 Distrofi ezeri aizsardzības stāvoklis ir novērtēts kā nelabvēlīgs - nepietiekams (U1). Kā būtiskākās slodzes un apdraudējumi ir kūdras ieguve tiešā tuvumā, rekreācijas ietekme, hidroloģiskā režīma pārmaiņas (Dabas aizsardzības.., 2025).  Aktuālā informācija par biotopa 3160 galvenajām ietekmēm un apdraudējumiem, un to slodzēm ir apkopota 6. tabulā un 1. pielikumā. BAP vajadzībām ir analizētas un izvērtētas sešas galvenās ietekmes un apdraudējumi. 
6. tabula. Būtiskākās biotopa 3160 Distrofi ezeri ietekmes un apdraudējumi, to intensitāte 
(H – augsts, M – vidējs, L – zems) un rīcības
	Kods
	Nosaukums 
	3160 
	Skaidrojums, kādos gadījumos ietekmes un draudi tiek piemēroti 
	Rīcības kods 

	
	
	
Ietekmes 
	Draudi 
	
	

	PB 
	Mežsaimniecība 

	PB09 
	Kailcirtes 
	H 
	M 
	Piemērots tām biotops-ezers/biotops-ŪO/biotops-ezeru grupa vienībām, kuru sateces daļbaseinā kailciršu īpatsvars ir vismaz 5% 
	MB06 

	PB23 
	Ūdenstilpju vai ūdensteču fiziska pārbūve mežsaimniecības vajadzībām (ieskaitot aizsprostus) 
	H 
	M 
	Piemērots tām biotops-ezers/biotops-ŪO/biotops-ezeru grupa vienībām, kurām konstatēta ūdenstilpju hidroloģisko funkciju  pārveidošana mežsaimniecības vajadzībām (piemēram, applūšanas režīma pārveidošana) 
	MB14 

	PC 
	Resursu ieguve (minerāli, kūdra, neatjaunojamās enerģijas resursi) 

	PC08 
	Derīgo izrakteņu ieguve, kas rada piesārņojumu virszemes un pazemes ūdeņos 
	H 
	H 
	Piemērots tām biotops-ezers/biotops-ŪO/biotops-ezeru grupa vienībām, kuru sateces baseinos notiek derīgo izrakteņu, piemēram, kūdras ieguve 
	MC08 

	PF 
	Dzīvojamās, komerciālās, rūpniecības un atpūtas infrastruktūras un teritoriju attīstība, būvniecība un izmantošana 

	PF05 
	Sporta, tūrisma un atpūtas infrastruktūras izveide vai attīstība 
	M 
	M 
	Piemērots tām biotops-ezers/biotops-ŪO/biotops-ezeru grupa vienībām, kuras tiek izmantotas dažāda veida rekreācijai 
	MF03 

	PL 
	Cilvēka darbības radītas hidroloģiskā režīma pārmaiņas 

	PL02 
	Nosusināšana 
	H 
	H 
	Piemērots tām biotops-ezers/biotops-ŪO/biotops-ezeru grupa vienībām, kuru sateces daļbaseinā veikti meliorācijas darbi, piemēram, taisnotas no ezera iztekošās ūdensteces vai rakti meliorācijas grāvji, piemēram, purvu nosusināšanai. 
	MK02; MK03 

	PM 
	Dabiski procesi (neietver cilvēka darbības vai klimata pārmaiņu radītas katastrofas un procesus) 

	PM07 
	Dabiski procesi bez tiešas vai netiešas cilvēka darbības vai klimata pārmaiņu ietekmes 
	L 
	L 
	Piemērots visām biotops-ezers/biotops-ŪO/biotops-ezeru grupa vienībām, kurām konstatēti dažādi abiotiskās un biotiskās vides apdraudējumi 
	MM01 


Pilnīgi visām biotopa 3160 Distrofi ezeri vienībām ir atzīmēta ietekme PM07 (6. tabula), jo dabiski procesi norisinās visos ezeru vai ezeru grupas biotopos. Otra biežāk sastopamā ietekme un apdraudējums ir PL02, kas sastopama 74 biotops/ezers, biotops/ŪO vai biotops/ezeru grupa vienībās jeb 25,8 % gadījumu. Daudz retāk sastopamas pārējās ietekmes un apdraudējumi – PF05 sastopama 18 biotopa vienībās jeb 6,3 % gadījumu, PC08 – 14 biotopa vienībās jeb 4,9 % gadījumu, PB23 – 13 biotopa vienībās jeb 4,5 % gadījumu un PB09 – 10 biotopa vienībās jeb 3,5 % gadījumu (9. attēls). Detalizēts galveno problēmu apraksts, kas rada biotopa 3160 ietekmes un apdraudējumus, sniegts 2.2. nodaļā.

9. attēls. Ietekmes un to piemērošanas biežums, %
[bookmark: _Toc228280413]2.2. Konkrētas risināmās problēmas
Atsaucoties uz 1.2. nodaļā rakstīto, ES nozīmes stāvošo saldūdeņu biotopu kvalitāte kopumā ir pazemināta 14,8 % no biotopa 3160 Distrofi ezeri platības. 

Problēma: hidroloģiskā režīma izmaiņas
Distrofu ezeru būtiskākais apdraudējums ir hidroloģiskā režīma izmaiņas, kas rodas, ja tiek nosusināti sateces baseinā esošie purvi. Distrofie ezeri ir cieši saistīti ar apkārt esošajiem augstajiem purviem, tādēļ jebkādas darbības, kas vērstas uz purvu hidroloģiskā režīma izmaiņām, vienlaicīgi ietekmē arī distrofo ezeru kvalitāti. Izmainot hidroloģisko režīmu, distrofajos ezeros novērojamas tādas negatīvas ietekmes kā ezera hidroķīmiskā režīma izmaiņas, primārās produkcijas pieaugums, augu sabiedrību izzušana, augu un dzīvnieku sugu daudzveidības samazināšanās, ezera aizņemtās platības samazināšanās u.c.
[bookmark: p88][bookmark: p-1191804][bookmark: _Toc188032413][bookmark: _Toc228280414]3. Pasākumi, lai sasniegtu labvēlīgu aizsardzības statusu
[bookmark: _Toc228280415]3.1. Biotopa uzturēšana/apsaimniekošana
Dabas atjaunošanas regulas VII pielikums sniedz ekosistēmu atjaunošanas piemērus, kas iekļauj biotopu apsaimniekošanas pasākumus, kurus dalībvalstis var izmantot, sagatavojot nacionālos atjaunošanas plānus. Uz biotopu 3160 ir attiecināms tikai viens pasākums, kas piemērots atbilstoši noteiktajiem ES nozīmes biotopu mērķiem (7. tabula). 
 7. tabula. Atjaunošanas pasākumi un to skaidrojums atbilstoši Dabas atjaunošanas regulas VII pielikumam
	Nr. *
	Apsaimniekošanas pasākums 
	Skaidrojums, kādos gadījumos apsaimniekošanas pasākums tiek piemērots

	(2)
	Uzlabot hidroloģiskos apstākļus, palielinot virszemes ūdeņu daudzumu, kvalitāti un dinamiku un pazemes ūdeņu līmeni dabiskajās un pusdabiskajās ekosistēmās. 
	Piemērots tām biotops-ezers/biotops-ŪO/biotops-ezeru grupa vienībām, ja nepieciešama kvalitātes uzlabošana jeb atzīmēts Biotopu mērķis (3) Uzlabot biotopa kvalitāti. 


*Numurs, kas norādīts Dabas atjaunošanas regulas VII pielikumā
[bookmark: _Toc228280416]3.2. Biotopa atjaunošana/veidošana
Tā kā stāvošiem saldūdeņu biotopiem atbilst tikai dabiskas izcelsmes ezeri, biotopa atjaunošanas/veidošanas pasākumi nav attiecināmi.
[bookmark: _Toc228280417]3.3. Biotopa kvalitātes uzlabošana
Ūdeņu apsaimniekošanā saskaras dažādas ūdens lietotāju un apsaimniekotāju intereses. Pēc mērķu noteikšanas ir jādefinē, ar kādām rīcībām tos iespējams īstenot. Tam nepieciešama situācijas detalizēta izzināšana, vietas apstākļu izpēte, iespējamo biotopa atjaunošanas un apsaimniekošanas pasākumu noskaidrošana, salīdzināšana un izvēle, izvērtējot, cik piemēroti tie ir konkrētajai situācijai, ņemot vērā pieejamos resursus (Urtāns, 2017). 
Biotopa kvalitātes mērķi ir definēti 1.4. nodaļā. Biotopa kvalitātes uzlabošana ir nepieciešama tām biotops/ezers, biotops/ŪO vai biotops/ezeru grupa vienībām, kurām noteikts biotopa mērķis (3) “kvalitātes uzlabošana” (1. pielikums “Distrofu ezeru kvalitātes un mērķu tabula”). Kopumā šis mērķis noteikts 32 vienībām.  
Taču, lai noteiktu konkrētus īstenojamos apsaimniekošanas pasākumus mērķu sasniegšanai, BAP ietvaros nav iespējams veikt visus iepriekšminētos soļus. Tādēļ BAP ietvaros tiek definēti tikai sasniedzamie mērķi, taču apsaimniekošanas pasākumi to sasniegšanai piemēroti netiek. Atbilstoši apsaimniekošanas pasākumu klasifikatoram, kas pieejams DDPS OZOLS, distrofu ezeru biotopiem kopumā ir piemērojami apsaimniekošanas pasākumi atbilstoši 2. pielikumam “Iespējamie apsaimniekošanas pasākumi saldūdeņu biotopos un to izmaksas”. Ar detalizētu distrofo ezeru biotopu apsaimniekošanas pasākumu aprakstu iespējams iepazīties “Aizsargājamo biotopu saglabāšanas vadlīnijas Latvijā. II Upes un ezeri” (Urtāns (red.), 2017). 
[bookmark: _Toc228280418]3.4. Pasākumu tiesiskais ietvars
Saldūdeņu biotopu aizsardzību un apsaimniekošanu Latvijā nosaka ES un nacionālie normatīvie akti. Pamatā šīs jomas regulējums balstās uz Biotopu direktīvu, kuras mērķis ir veicināt bioloģiskās daudzveidības saglabāšanu ES. Direktīvas prasības Latvijā ir integrētas Sugu un biotopu aizsardzības likumā, likumā “Par īpaši aizsargājamām dabas teritorijām” un uz to pamata izdotajos MK noteikumos. Saldūdeņu biotopu aizsardzība ir cieši saistīta arī ar ŪSD, kuras galvenais mērķis ir nodrošināt vismaz labu virszemes un pazemes ūdeņu kvalitāti. Latvijā šīs direktīvas prasības ieviestas Ūdens apsaimniekošanas likumā un no tā izrietošajos MK noteikumos. Lai gan abām direktīvām ir atšķirīga pieeja, to kopīgais mērķis ir nodrošināt labu saldūdeņu ekosistēmu kvalitāti. Abas direktīvas veido tiesisko ietvaru saldūdeņu kvalitātes noteikšanai, monitoringam un apsaimniekošanas un aizsardzības pasākumiem, kas tiek vērtēti šajā BAP.
Lai nodrošinātu nepieciešamos aizsardzības un apsaimniekošanas pasākumus visiem ES nozīmes biotopiem labvēlīga aizsardzības statusa sasniegšanai un saglabāšanai, ir nepieciešams veikt grozījumus Sugu un biotopu aizsardzības likumā, nosakot prasības ES nozīmes biotopu aizsardzībai visā valstī, tajā skaitā arī ārpus īpaši aizsargājamām dabas teritorijām (turpmāk – ĪADT). Vienlaikus pirms šāda likumprojekta virzības ir nepieciešams veikt sociālekonomisko aprēķinu, lai pārliecinātos, ka zinātniskais priekšlikums ir Satversmei atbilstošs. Tāpat likumā "Par īpaši aizsargājamām dabas teritorijām" nepieciešams apsvērt un ieviest vispārēju nosacījumu, ka Natura 2000 teritorijās pieļaujama tikai tāda saimnieciska darbība, kas nodrošina vai ir savietojama ar teritorijas izveidošanas mērķiem, kas noteikti likuma pielikumā. Rekomendēts likumā arī iestrādāt ES nozīmes biotopu aizsardzības mērķus, kuri noteikti LIFE integrētajā projektā “Natura 2000 aizsargājamo teritoriju pārvaldības un apsaimniekošanas optimizācija” (LIFE19IPE/LV/000010). Ja netiek veiktas izmaiņas Sugu un biotopu aizsardzības likumā, tad vismaz jāpilnveido īpaši aizsargājamo dabas teritoriju aizsardzību un izmantošanu regulējošie normatīvie akti, lai nodrošinātu pilnvērtīgu tās dabas aizsardzības vērtības aizsardzību, kam Natura 2000 teritorija izveidota. 

Vairāki būtiski ieteikumi par grozījumiem Ūdens apsaimniekošanas likumā un uz tā pamata izdotajos MK noteikumos ir iekļauti “Latvijas ūdeņu ilgtspējas ceļa kartē” (KEM, 2024):
· Grozījumi Ūdens apsaimniekošanas likumā, nosakot, ka upju baseinu apgabalu apsaimniekošanas pasākumu programmas tiek apstiprinātas MK, nodrošinot, ka pasākumu programmās iekļautie pasākumi ir saistoši arī trešajām personām, t.sk. zemju īpašniekiem un katram iedzīvotājam, ne tikai vides aizsardzības institūcijām. 
· Grozījumi Ūdens apsaimniekošanas likumā, nosakot privātīpašnieku pienākumus, tiesības un atbildību par privāto ūdeņu apsaimniekošanu. 
· Grozījumi Ūdens apsaimniekošanas likumā, nosakot laba ūdeņu  ekoloģiskā stāvokļa sasniegšanu un nepasliktināšanu kā vispārēji saistošu mērķi. 
·  Ministru kabineta 2026. gada 31. marta noteikumi Nr. 176 “Virszemes ūdensobjektu un ostu akvatoriju tīrīšanas un padziļināšanas kārtība” tika izdoti ar mērķi  precizēt un papildināt kārtību, kādām ar ūdensobjektu tīrīšanu saistītām darbībām nav nepieciešami Valsts vides dienesta (turpmāk – VVD) tehniskie noteikumi un noteiktu prasības darbību ierosinātājiem, kuras jāievēro pirms darbību uzsākšanas un to veikšanas laikā. Grozījumu rezultātā tika plānots samazināt VVD un Dabas aizsardzības pārvaldes (turpmāk – DAP) administratīvo slogu, taču nepieciešams pilnveidot noteikumu ieviešanu, jo tie nav kļuvuši vienkāršāki. 
[bookmark: _Toc228280419]3.5. Monitorings un dati
Prioritāro rīcību programma 2021.–2027. gadam iekļauj nepieciešamību integrēt saldūdeņu biotopu monitoringu kopā ar virszemes ūdeņu ekoloģiskās kvalitātes monitoringu, kas tiek veikts saskaņā ar ŪSD efektīvākai resursu pārvaldībai un dažādu sektoru integrācijai. Gan Biotopu direktīva, gan ŪSD ir vērstas uz upju un ezeru kvalitātes vērtēšanu, monitorēšanu, aizsardzību, kā arī pareizu apsaimniekošanu, tādēļ arvien vairāk tiek uzsvērta nepieciešamība veikt abu direktīvu sasaisti.  
Dažādas iestrādes abu direktīvu sasaistes jeb harmonizācijas procesā Latvijā jau ir veiktas, kā arī patlaban tiek īstenotas vairāku projektu ietvaros. Ir likumsakarīgi, ka BAP jau šobrīd tiek izstrādāti ar tālejošāku redzējumu, plānojot biotopu apsaimniekošanu arī ŪO līmenī un iekļaujot papildu informāciju no UBAP. Šāda pieeja nodrošina iespēju iekļaut biotopu datus nākamā cikla – 2028.–2033. gada UBAP, lai nākotnē UBAP un BAP varētu būs savstarpēji integrēti dokumenti. 
Ir nepieciešams veikt apsekojumus tām biotops/ezers un biotops/ezeru grupa vienībām, kurām nav zināma kvalitāte. Kvalitāte nav zināma 196 vienībām, kas aizņem 86 ha lielu platību.
LIFE projekta: Ūdens struktūrdirektīvas un Biotopu direktīvas harmonizācija un integrēta apsaimniekošanas pasākumu īstenošana saldūdeņu kvalitātes uzlabošanai Salacas daļbaseinā LIFE22-ENV-LV-LIFE IS SALACA ietvaros tiek izstrādāts vienots monitoringa tīkls Salacas daļbaseina upēm. Izmantojot šo paraugu, būtu nepieciešama līdzvērtīgas metodes izstrāde arī distrofiem ezeriem.
Nepieciešams īstenot pilnvērtīgu un secīgu monitoringu ar inventarizācijas anketām, sadarbojoties DAP un Latvijas Vides, ģeoloģijas un meteoroloģijas centram (turpmāk – LVĢMC), atbilstoši harmonizētajai pieejai.
[bookmark: _Toc228280420]3.6. Informēšana, izglītošana
Nozīmīgu sabiedrības izglītošanas un informēšanas darbu īsteno ES LIFE programmas finansētais projekts "Latvijas upju baseinu apsaimniekošanas plānu ieviešana laba virszemes ūdens stāvokļa sasniegšanai" jeb LIFE GoodWater IP. Lai arī projekta fokuss tiešā veidā nav vērsts uz ES nozīmes saldūdeņu biotopiem, tomēr liela daļa tā modeļteritoriju atbilst ES nozīmes biotopiem. Projekta ietvaros ir sagatavoti gan izglītojoši bukleti, gan īsfilmas, gan arī tiešsaistē ikvienam interesantam pieejama mācību platforma https://macies.goodwater.lv, kurā publicētas gan vairākas vispārizglītojošas lekcijas par ūdens resursiem, gan dažādi video materiāli un cita papildu informācija par virszemes ūdens objektiem Latvijā. Kā nozīmīgs ieguldījums lauksaimnieku, mežsaimnieku, lauku zemju īpašnieku, akvakultūras speciālistu, nozares konsultantu un ikviena sabiedrības locekļa izglītošanā par ūdeņu tematiku minams LIFE GoodWater IP projekta sagatavotais tiešsaistes mācību kurss “Virszemes ūdens resursi un to ilgtspējīga apsaimniekošana”, kura ietvaros tiek celta kvalifikācija lauksaimniecībā un mežsaimniecībā. Kursa tēmu lokā ietilpst ūdens aprite dabā, lauksaimniecības (augkopības un lopkopības) ietekme uz ūdens kvalitāti, ekosistēmu pieeja, meliorācija un saimniecības prakses un to ietekme uz virszemes ūdeņiem, labā prakse meža apsaimniekošanai ūdensobjektu tuvumā, bebru darbība un tās ietekme, meža meliorācijas sistēmu renovācija un videi draudzīgi meliorācijas sistēmu elementi meža ekosistēmās u. c.
Ūdens kvalitātes saglabāšanas jautājumi ir integrēti arī dažādu citu saistošo nozaru informatīvajos kursos. Piemēram, Meža konsultāciju un pakalpojumu centrs (SIA “Latvijas Lauku konsultāciju un izglītības centrs” filiāle) piedāvā vairākus tiešsaistes un klātienes apmācību kursus par mežsaimniecību, kur atsevišķos kursos, piemēram, "Meža ekosistēmu pakalpojumi" viens no aplūkotajiem tematiem līdzās meža ekosistēmu pakalpojumiem, bioloģiskās daudzveidības aizsardzībai u. c. ir ūdens kvalitātes saglabāšana. 
[bookmark: _Toc188032414][bookmark: _Toc228280421]4. Rezultatīvie rādītāji
Kopsavilkuma 9. tabulā ir sniegti pasākumi, kurus nepieciešams īstenot, minētas iesaistītās puses, norādīts potenciālais finansējuma avots, kā arī aprakstīti rezultatīvie rādītāji, ja pasākumi tiks īstenoti. Pasākumu prioritātes detālāk ir skaidrotas 5. nodaļā.
Biotopa 3160 Distrofi ezeri vienībās īstenojamie pasākumi ir:
· grozījumi Sugu un biotopu aizsardzības likumā, lai nodrošinātu ES nozīmes biotopu aizsardzību visā valstī,
· nezināmas kvalitātes biotopa vienību apsekojums,
· uzlabota biotopa kvalitāte Natura 2000 teritorijās un ārpus tām. 
[bookmark: _Toc228280422][bookmark: _Toc188032415]5. Prioritātes
BAP izstrādes laikā apzinātas distrofo ezeru apsaimniekošanas un aizsardzības prioritātes, kuru detalizēts apraksts sniegts zemāk.
[bookmark: _Toc213848152][bookmark: _Toc228280423]5.1. Aizsardzības prioritātes
Lai nodrošinātu nepieciešamos aizsardzības un apsaimniekošanas pasākumus visiem ES nozīmes biotopiem labvēlīga aizsardzības statusa sasniegšanai un saglabāšanai, ir nepieciešams veikt grozījumus Sugu un biotopu aizsardzības likumā un likumā “Par īpaši aizsargājamām dabas teritorijām” (skat. 3.4. nodaļu).  
[bookmark: _Toc213848153][bookmark: _Toc228280424]5.2. Apsaimniekošanas prioritātes
Dabas atjaunošanas regula nosaka detalizētu pasākumu īstenošanu līdz 2030. gadam ar pārskatīšanu 2032. gadā, un stratēģisko virzienu noteikšanu līdz 2040. gadam (šī BAP ietvaros līdz 2037. gadam) un 2050. gadam. Ņemot vērā Dabas atjaunošanas regulas prasības, distrofu ezeru biotopa vienību (biotops/ezers, biotops/ŪO un biotops/ezeru grupa) prioritizācija noteikta sekojoši (10. attēls): 
· Ļoti augsta prioritāte. Dabas atjaunošanas regula nosaka, ka līdz 2030. gadam atjaunošanas pasākumus var ieviest tikai Natura 2000 teritorijās. Tādēļ kā pirmā prioritāte tiek noteiktas tās biotops/ezers, biotops/ŪO un biotops/ezeru grupa vienības, kuras pilnībā vai daļēji iekļaujas Natura 2000 teritorijā un kurām ir nepietiekama vai zema kvalitāte.
Papildus kā ļoti augsta prioritāte neatkarīgi no atrašanās Natura 2000 teritorijā ir noteikts apsekojums nezināmas kvalitātes biotopiem.
· Augsta prioritāte. Tās biotops/ezers, biotops/ŪO un biotops/ezeru grupa vienības, kas atrodas ārpus Natura 2000 teritorijām un kurām ir nepietiekama vai zema kvalitāte.
· Vidēja prioritāte. Tās biotops/ezers, biotops/ŪO un biotops/ezeru grupa vienības, kas neiekļaujas visās augstāk minētajās prioritātēs.

Atbilstoši šim dalījumam ļoti augsta apsaimniekošanas prioritāte noteikta 100 biotops/ezers vai biotops/ŪO vienībām, augsta prioritāte - 18 biotops/ezers vai biotops/ŪO vienībām, bet vidēja prioritāte - 169 biotops/ezers vai biotops/ŪO vienībām.

[image: ]
10. attēls. Distrofu ezeru biotopu apsaimniekošanas un atjaunošanas pasākumu prioritātes Latvijā

Katra pasākuma prioritāte norādīta kopsavilkuma 9. tabulā. Detalizēts apsaimniekošanas pasākumu dalījums prioritātēs ir redzams 3. pielikumā “Prioritārās apsaimniekošanas vietas“.
[bookmark: _Toc228280425]6. Izpildes termiņi
Pasākumu īstenošanas laika grafiks redzams kopsavilkuma 9. tabulā. Izpildes termiņi plānoti atbilstoši Dabas atjaunošanas regulā noteiktajām prioritātēm un šī BAP darbības laikam.
[bookmark: _Toc228280426][bookmark: _Toc188032417]7. Iesaistītās personas
Iesaistītās puses ir uzskaitītas kopsavilkuma 9. tabulā. 
[bookmark: _Toc228280427]8. Finansējums
Iespējamie finansējuma avoti norādīti kopsavilkuma 9. tabulā. Zemāk ir sniegts uzskaitījums ar iespējamiem finansējuma avotiem atsevišķu 4. nodaļā minēto pasākumu īstenošanai:
· Eiropas teritoriālās sadarbības programma Interreg. 
· EK finanšu instruments vides un klimata jomā - LIFE programma, 
· Eiropas Reģionālās attīstības fonds (ERAF), 
· ES struktūrfondu un Kohēzijas fonda 2021.–2027. gada plānošanas perioda darbības programmas projekts,
· Horizon Europe programma,
· Kopējā lauksaimniecības politika 2023.–2027. gadam,
· Valsts zivju fonds,
· pašvaldību budžeti.
[bookmark: _Toc228280428]9. Politikas un teritorijas attīstības plānošana
ES Biodaudzveidības stratēģija 2030. gadam — atgriezīsim savā dzīvē dabu (Eiropas Parlamenta 2021. gada 9. jūnija rezolūcija par ES Biodaudzveidības stratēģiju 2030. gadam: atgriezīsim savā dzīvē dabu (2020/2273(INI)) paredz pasākumus biodaudzveidības uzlabošanai, pievēršot uzmanību dabas saglabāšanai un atjaunošanai. Kā būtiskākie punkti minami:
· 25. punkts, kas atzīmē apņemšanos nodrošināt, lai līdz 2030. gadam nepasliktinātos nevienas aizsargājamās dzīvotnes un sugas saglabāšanas tendences un labvēlīgais stāvoklis, un panākt, ka dalībvalstu līmenī šajā kategorijā ir vismaz 30 % sugu un dzīvotņu, kuru stāvoklis pašlaik nav labvēlīgs, vai vismaz notiek stingra virzība uz šādu stāvokli; tomēr uzskata, ka pēc iespējas drīzāk būtu jāpanāk labvēlīgs aizsardzības statuss visām aizsargājamām sugām un dzīvotnēm, kuras ietilpst Biotopu direktīvā.
· 196. punkts, kas norāda, ka dalībvalstīm ir jānodrošina Natura 2000 teritoriju saglabāšana un aizsargājamo sugu un dzīvotņu labvēlīgas saglabāšanās stāvokļa uzturēšana vai atjaunošana
· 29. punkts, kurā paustas bažas par saldūdens ekosistēmu un sugu stāvokli; atzīmē, ka globālā mērogā laikā no 1970. līdz 2016. gadam stāvokļa pasliktināšanās Eiropā bijusi visnopietnākā, proti, 93 % apmērā.
· 26. punkts, kas aicina dalībvalstis uzlabot Natura 2000 tīkla monitoringa sistēmu kvalitāti un pilnīgumu.
Stratēģijas ieviešanas pasākumi ietverti prioritātēs, piemēram, Natura 2000 tīkla pilnveidošana un biotopu kvalitātes uzlabošana, kas sakrīt ar BAP izvirzītiem mērķiem, kas tālāk jāiestrādā Nacionālajā dabas atjaunošanas plānā. 
BAP izvirzītie mērķi un rezultatīvie rādītāji saskan ar vairākiem rīcības virzieniem no Vides politikas pamatnostādnēm 2021.-2037. gadam. Kā būtiskākie ir minami:
· 14. rīcības virziens, kas paredz saglabāt sugu daudzveidību un nodrošināt biotopu labvēlīgas aizsardzības mērķu sasniegšanu 
· 16. rīcības virziens, kas nosaka aizsargājamo sugu dzīvotņu un biotopu atjaunošana un apsaimniekošanu.
· 28. rīcības virziens, kas paredz virszemes ūdeņu ekoloģiskās kvalitātes saglabāšanu un uzlabošanu.
Dabas aizsardzības politikas plānošanas dokumentos jāiekļauj vienota saldūdeņu biotopu un virszemes ūdeņu monitoringa veikšanas nepieciešamība vismaz vienu reizi sešos gados, atbilstoši valsts vides monitoringa programmai. 
Lai nodrošinātu distrofo ezeru biotopu aizsardzības statusa uzlabošanu un saglabāšanu, teritorijas attīstības plānošanas dokumentos jānosaka, ka esošās stāvošo saldūdeņu biotopu platības nedrīkst iznīcināt.
	
	
	



                                                                   Distrofu ezeru biotopa aizsardzības plāns
Vairāki būtiski ieteikumi par grozījumiem normatīvajos aktos, kas ietekmētu arī distrofo ezeru kvalitātes uzlabošanos, ir iekļauti “Latvijas ūdeņu ilgtspējas ceļa kartē” (KEM, 2024). Šie grozījumi aprakstīti 3.4. nodaļā.

[bookmark: _Toc228280430]Kopsavilkums
9. tabulā apkopota informācija par BAP ieviešanai plānotajiem pasākumiem, to prioritāti un izpildes termiņiem, par pasākumu izpildes rezultatīvajiem rādītājiem, par piekritīgajām un saistītajām personām, kā arī par pasākumu finansējuma avotiem un atbilstošajiem politikas plānošanas dokumentiem. 
9. tabula. BAP kopsavilkums
	Nr.
p.k.
	Pasākums
	Rezultatīvais rādītājs
	Prioritāte
	 Izpildes termiņš
	Iesaistītās personas 
	Finansējuma avots
	Finansējuma apjoms (euro)
	Politikas un teritorijas attīstības plānošana

	
	
	
	
	
	Piekritīgās
personas
	Saistītās personas
	
	
	

	1.
	Nodrošināt ES nozīmes biotopu aizsardzību visā valstī caur likumu “Sugu un biotopu aizsardzības likums” 

	Veikti grozījumi Sugu un biotopu aizsardzības likumā.
Nodrošināta ES nozīmes biotopa  3160 Distrofi ezeri aizsardzība kopumā 287 biotops/ezers, biotops/ ezeru grupa un biotops/ŪO vienībās 1905 ha platībā. 
	Ļoti augsta
	2030
	 VARAM, DAP
	Zemju īpašnieki
	Valsts budžets
	-
	Biotopu direktīva, Vides politikas pamatnostādņu 14. rīcības virziens




	2.
	Uzlabot biotopa kvalitāti tajās vienībās, kas atbilst ļoti augstai prioritātei.
	Uzlabota biotopa kvalitāte par vienu kvalitātes klasi 14 vienībās 176 ha platībā
	Ļoti augsta

	2030

	DAP, VARAM
	Zemju īpašnieki
	Fondu un projektu finansējums, VARAM
	Katram ezeram nepieciešams detalizēts hidroloģiskā režīma izvērtējums, tādēļ BAP ietvaros finansējuma apjoms nav nosakāms.
	Biotopu direktīva, Dabas atjaunošanas regula, Vides politikas pamatnostādņu 14., 16. un 28. rīcības virziens.

	3.
	Veikt apsekojumu nezināmas kvalitātes biotopiem

	Apsekotas 196 vienības, kopumā 86 ha platībā. 
	Ļoti augsta

	2030

	DAP
	Zinātniskās institūcijas
	Fondu un projektu finansējums, DAP, VARAM
	12 250
	Biotopu direktīva, Vides politikas pamatnostādņu 14. rīcības virziens.

	4.
	Uzlabot biotopa kvalitāti tajās vienībās, kas atbilst augstai prioritātei.
	Uzlabota biotopa kvalitāte par vienu kvalitātes klasi 18 vienībās 108 ha platībā
 
	Augsta
	2037
	DAP, VARAM
	Zemju īpašnieki
	Fondu un projektu finansējums, VARAM
	Katram ezeram nepieciešams detalizēts hidroloģiskā režīma izvērtējums, tādēļ BAP ietvaros finansējuma apjoms nav nosakāms
	Biotopu direktīva, Dabas atjaunošanas regula, Vides politikas pamatnostādņu 14., 16. un 28. rīcības virziens.


Tabulā izmantotie saīsinājumi: DAP – Dabas aizsardzības pārvalde, ŪO – ūdensobjekts, VARAM – Viedās administrācijas un reģionālās attīstības ministrija.

